**PLIVANJE**

**Članak 1.**

Natjecanje se održava po ovim pravilima i pravilima Hrvatskog plivačkog saveza.

**Članak 2.**

1)Ekipu ŠSD-a čine najviše deset natjecatelja, odnosno 4 u konkurenciji mladića i 4 u konkurenciji djevojaka. Ekipa ima pravo i na jednog rezervnog natjecatelja u konkurenciji mladića, odnosno djevojaka.

2)Ekipa ŠSD-a smije nastupiti ukoliko prijavi minimalno četiri natjecatelja, ali mora nastupati u svim disciplinama koje propisuje ovaj Propisnik u kojoj se ekipa ŠSD-a natječe.

**Članak 3.**

Natjecanje će se održati u sljedećim disciplinama:

* 50 m slobodno
* 50 m leđno
* 50 m prsno
* 50 m leptir
* štafeta 4 x 50 m mješovito mix (dva mladića i dvije djevojke po slobodnom izboru voditelja. Voditelj sam odlučuje koji član štafete će plivati pojedinu disciplinu). Zadani raspored disciplina je leđno-prsno-delfin-slobodno.

**Članak 4.**

1)Svaka ekipa na svakoj disciplini prijavljuje jednog natjecatelj.

2)Svaki natjecatelj može nastupiti u jednoj disciplini i štafeti.

3)Rezervnog natjecatelja može se prijaviti u trenutku slaganja startnih lista ili umjesto prijavljenog natjecatelja za štafetu u slučaju ozljede ili bolesti prijavljenog natjecatelja.

**Članak 5.**

1)Broj bodova po disciplini određuje se prema broju prijavljenih ekipa.

2)Broj bodova za osvojeno prvo mjesto po disciplini iznosi dvostruko više od broja prijavljenih ekipa za natjecanje.

3)Za svako sljedeće osvojeno mjesto dobiva se po bod manje.

**Članak 6.**

U slučaju diobe mjesta, redoslijed se određuje po sljedećim kriterijima:

* ekipa koja ima više 1. mjesta
* ekipa koja ima više 2. mjesta
* ekipa koja ima više 3. mjesta
* ekipa koja ima bolji poredak u štafeti 4 x 50 mješovito mix.